sukhrobnurali/uzbek-legal-corpus huggingface dataset:
2006 YIL 19 IYuNDAGI 517-SONLI VA 2007-YIL 22 FEVRALDAGI 12-SONLI BUYRUQLARNI OʻZ KUChINI YOʻQOTGAN DEB HISOBLASh TOʻGʻRISIDA
(order, 2009-10-16)

Oʻzbekiston Respublikasi Prezidentining 2009-yil 12-oktabrdagi “Oʻzbekiston Respublikasi Prezidentining ayrim qarorlariga oʻzgartishlar va qoʻshimchalar kiritish hamda ayrimlarini oʻz kuchini yoʻqotgan deb topish toʻgʻrisida”gi PF-4148-sonli Farmoniga asosan, “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida”gi 2009-yil 22-apreldagi OʻRQ-212-sonli Qonun talablarining ijrosini taʼminlash maqsadida buyuraman: 1. Departament boshligʻining 2006-yil 19-iyundagi “Pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlarda jinoiy faoliyatdan olingan daromadlarni legallashtirish va terrorizmni moliyalashtirishga qarshi kurashish yuzasidan ichki nazoratni amalga oshirish Qoidalarini tasdiqlash toʻgʻrisida”gi 517-sonli (roʻyxat raqami 1597-son, 2006-yil 19-iyul) hamda 2007-yil 22-fevraldagi “Pul mablagʻlari yoki boshqa mol-mulk bilan bogʻliq operatsiyalarni amalga oshiruvchi tashkilotlarda jinoiy faoliyatdan olingan daromadlarni legallashtirish va terrorizmni moliyalashtirishga qarshi kurashish yuzasidan ichki nazoratni amalga oshirish qoidalarini tasdiqlash toʻgʻrisida” buyruqning amal qilishini toʻxtatib turish haqida”gi 12-sonli (roʻyxat raqami 1597-1-son, 2007-yil 6-mart) buyruqlari oʻz kuchini yoʻqotgan deb hisoblansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun muddat oʻtgach kuchga kiradi.
BUDJET MABLAGʻLARI HISOBIGA FUNDAMENTAL, AMALIY TADQIQOTLAR VA INNOVATSION IShLARNING ILMIY-TEXNIKA DASTURLARINI AMALGA OShIRIShDA QATNAShUVChI ILMIY-TADQIQOT MUASSASALARI ILMIY VA RAHBAR XODIMLARINING BAZAVIY LAVOZIM MAOShLARI MIQDORLARINI OʻZGARTIRISh TOʻGʻRISIDA
(resolution, 2010-01-01)

Oʻzbekiston Respublikasi Prezidentining 2009-yil 8-iyuldagi PF-4119-sonli “Ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni (Oʻzbekiston Respublikasi qonun hujjatlari toʻplami, 2009-y., 28-son, 324-modda) hamda Oʻzbekiston Respublikasi Vazirlar Mahkamasining 2009-yil 18-avgustdagi 233-sonli “Ilmiy xodimlar mehnatini yanada ragʻbatlantirish chora-tadbirlari toʻgʻrisida”gi qarorini (Oʻzbekiston Respublikasi qonun hujjatlari toʻplami, 2009-y., 34-son, 370-modda) bajarish maqsadida Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi, Oʻzbekiston Respublikasi Mehnat va aholini ijtimoiy muhofaza qilish vazirligi va Moliya vazirligi qaror qiladi: 1. Oʻzbekiston Respublikasi Vazirlar Mahkamasining 2009-yil 18-avgustdagi 233-sonli qarori bilan tasdiqlangan Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot muassasalari ilmiy va rahbar xodimlarining bazaviy lavozim maoshlari miqdorlari 2009-yilning 1-yanvaridan boshlab amal qilinganligi maʼlumot uchun qabul qilinsin. 2. Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot muassasalari ilmiy va rahbar xodimlarining bazaviy lavozim maoshlari miqdorlari ilovaga muvofiq oʻzgartirilsin. 3. Budjet mablagʻlari hisobiga fundamental, amaliy tadqiqotlar va innovatsion ishlarning ilmiy-texnika dasturlarini amalga oshirishda qatnashuvchi ilmiy-tadqiqot va taʼlim muassasalari ilmiy va rahbar xodimlarning ish haqlarini 2009-yil 1-yanvardan amalga kiritilgan hamda 2009-yil 1-avgustdan oʻzgartirilgan bazaviy lavozim maoshlari miqdorini hisobga olgan holda 2009-yilning oxirigacha qayta hisoblanishini va toʻlanishini taʼminlasin. 4. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
OʻZBEKISTON RESPUBLIKASI HUKUMATINING BAʼZI QARORLARIGA OʻZGARTIRIShLAR KIRITISh, ShUNINGDEK AYRIM QARORLARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2022-07-22)

Oʻzbekiston Respublikasi Vazirlar Mahkamasining “Xalqaro moliya institutlari, xorijiy hukumatlarning moliyaviy tashkilotlari va donor mamlakatlarning mablagʻlarini jalb etish va ulardan samarali foydalanish tizimini takomillashtirish chora-tadbirlari toʻgʻrisida” 2009-yil 12-avgustdagi 229-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq baʼzi qarorlariga oʻzgartirishlar kiritilsin. 2. Quyidagilar: Vazirlar Mahkamasining “Xalqaro valyuta jamgʻarmasi va Jahon banki guruhi bilan hamkorlikni rivojlantirish chora-tadbirlari toʻgʻrisida” 1996-yil 22-iyuldagi 261-son qarori; Vazirlar Mahkamasining “Ikki tomonlama Hukumatlararo va Idoralararo komissiyalar, qoʻmitalar va kengashlarning tarkiblarini tasdiqlash toʻgʻrisida” 1998-yil 14-dekabrdagi 520-son qaroriga 25 va 26-ilovalar oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 3. Vazirlar Mahkamasining “Oʻzbekiston Respublikasi Prezidentining farmonlari va Oʻzbekiston Respublikasi Vazirlar Mahkamasining qarorlari bilan tashkil etilgan respublika komissiyalari va kengashlari rahbarlarining tarkiblari toʻgʻrisida” 2004-yil 9-fevraldagi 60-son qaroriga 1-ilovadagi “Oʻzbekiston Respublikasi Bosh vazirining oʻrinbosari — Qurilish, qurilish materiallari sanoati, kommunal xizmatlar koʻrsatish va transport kompleksi rahbari boshqaradigan komissiyalar” boʻlimining 1-bandi oʻz kuchini yoʻqotgan deb hisoblansin.
“BIRJA KOTIROVKALARI (KIMOShDI SAVDOLARI) OʻRTAChA NARXLARINI BELGILASh QOIDALARINI TASDIQLASh TOʻGʻRISIDAGI QAROR”NI OʻZ KUChINI YOʻQOTGAN DEB TOPISh HAQIDA
(resolution, 2009-10-14)

Oʻzbekiston Respublikasi Prezidentining 2006-yil 26-apreldagi PQ-335-son “Oʻzbekiston Respublikasi Davlat mulki qoʻmitasi faoliyatini takomillashtirishga doir chora-tadbirlar toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2006-yil, 17-son, 140-modda), Oʻzbekiston Respublikasi Vazirlar Mahkamasining 2004-yil 5-fevraldagi 57-son “Mahsulotlar, xomashyo va materiallarning yuqori likvidli turlarini sotishning bozor mexanizmlarini joriy etishni davom ettirish toʻgʻrisida”gi (Oʻzbekiston Respublikasi qonun hujjatlari toʻplami, 2004-yil, 5- son, 57-modda) va 2008-yil 4-martdagi 36-son “Mahsulotlarning monopol turlarini mavsumiy talabni hisobga olgan holda birja savdolariga qoʻyish mexanizmini takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2008-yil, 10-11-son, 60-modda) qarorlariga muvofiq Oʻzbekiston Respublikasi Moliya vazirligi, Iqtisodiyot vazirligi va Davlat mulkini boshqarish davlat qoʻmitasi qaror qiladilar: 1. Oʻzbekiston Respublikasi Moliya vazirligi, Oʻzbekiston Respublikasi Iqtisodiyot vazirligi, Oʻzbekiston Respublikasi Davlat mulkini boshqarish va tadbirkorlikni qoʻllab-quvvatlash davlat qoʻmitasining 2004-yil 25-maydagi 77-son, 33-son, 01/24-32-son “Birja kotirovkalari (kimoshdi savdolari) oʻrtacha narxlarini belgilash qoidalarini tasdiqlash toʻgʻrisida”gi qarori (roʻyxat raqami 1372, 2004-yil 22-iyun) (Oʻzbekiston Respublikasi qonun hujjatlari toʻplami, 2004-yil, 25-son, 290-modda) oʻz kuchini yoʻqotgan deb hisoblansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI PREZIDENTINING UMMON SULTONLIGIGA DAVLAT TASHRIFI CHOGʻIDA ERISHILGAN KELISHUVLARNI AMALGA OSHIRISH VA IKKI TOMONLAMA HAMKORLIKNI YANADA KENGAYTIRISH BOʻYICHA CHORA-TADBIRLAR TOʻGʻRISIDA
(resolution, 2025-11-26)

Oʻzbekiston Respublikasi Prezidentining 2009-yil 4-5-oktabr kunlari Ummon Sultonligiga davlat tashrifi davomida imzolangan Oʻzbekiston Respublikasi bilan Ummon Sultonligi oʻrtasida siyosiy, savdo-iqtisodiy, investitsiyaviy va madaniy-gumanitar hamkorlikni rivojlantirish boʻyicha ikki tomonlama hukumatlararo va idoralararo bitimlarning oʻz vaqtida amalga oshirilishini taʼminlash maqsadida: 1. Oʻzbekiston Respublikasi Prezidenti I.A.Karimovning Oʻmon Sultonligiga (2009-yil 4-5-oktabr) davlat tashrifi davomida imzolangan bitimlar va erishilgan ahdlashuvlarni amalga oshirish hamda ikki tomonlama hamkorlikni yanada kengaytirish boʻyicha chora-tadbirlar dasturi ilovaga muvofiq tasdiqlansin. Mazkur qarorga ilovada koʻrsatilgan vazirlik va idoralar, masʼul ijrochilar hukumatlararo bitimlarning kuchga kirishi uchun zarur boʻlgan davlat ichki tartib-taomillari, Ummon Sultonligi bilan siyosiy, savdo-iqtisodiy, investitsiyaviy va madaniy-gumanitar sohalarda hamkorlikni rivojlantirish boʻyicha tasdiqlangan tadbirlar ijrosini belgilangan tartibda taʼminlasin. 2. Oʻzbekiston Respublikasi Tashqi ishlar vazirligi, Tashqi iqtisodiy aloqalar, investitsiyalar va savdo vazirligi, Iqtisodiyot vazirligi davlat tashrifi davomida imzolangan hujjatlar va bitimlarning bajarilishi, ushbu qaror bilan tasdiqlangan Tadbirlar dasturida nazarda tutilgan aniq tadbirlarning oʻz vaqtida ishlab chiqilishi va amalga oshirilishi ustidan tizimli nazorat oʻrnatsinlar. Ushbu qaror bilan tasdiqlangan Chora-tadbirlar dasturining amalga oshirilishi toʻgʻrisida har chorakda Oʻzbekiston Respublikasi Prezidenti devoniga axborot kiritib borsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi tashqi ishlar vaziri V.I. Norov zimmasiga yuklansin.
BUDJET TAShKILOTLARI DAROMADLARI VA XARAJATLARINING BUXGALTERIYA HISOBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(order, 2012-11-23)

Oʻzbekiston Respublikasi Prezidentining 2008-yil 24-noyabrdagi PQ-1005-sonli “Oʻzbekiston Respublikasi Moliya vazirligining insonparvarlik yordami hamda texnik koʻmaklashish vositalaridan maqsadli foydalanishni muvofiqlashtirish, hisobga olish va nazorat qilish Departamentini tashkil etish toʻgʻrisida”gi qarori (Oʻzbekiston Respublikasi qonun hujjatlari toʻplami, 2008-y., 48-son, 472-modda), Oʻzbekiston Respublikasi Vazirlar Mahkamasining 2009-yil 8-apreldagi 102-sonli “Davlat mulkini ijaraga berish tartibini takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2009-y., 15-son, 186-modda) muvofiq buyuraman: 1. Oʻzbekiston Respublikasi moliya vazirining 2008-yil 6-maydagi 48-son buyrugʻi (roʻyxat raqami 1828, 2008-yil 18-iyun) (Oʻzbekiston Respublikasi qonun hujjatlari toʻplami, 2008-y., 24-25-son, 242-modda) bilan tasdiqlangan “Budjet tashkilotlari daromadlari va xarajatlarining buxgalteriya hisobi toʻgʻrisida”gi nizomga ilovaga muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 6-bandning beshinchi xatboshisi quyidagi tahrirda bayon qilinsin: “budjet tashkiloti balansida boʻlgan davlat mulkini ijaraga berishdan qonun hujjatlariga muvofiq olingan mablagʻlarning bir qismi”; 2. 29-band quyidagi tahrirda bayon qilinsin: “29. Budjet tashkilotlari tomonidan vaqtincha foydalanilmayotgan binolarni va davlatning boshqa mol-mulklarini boshqa tashkilotlarga ijaraga berish qonunchilikka muvofiq tartibga solinadi”. 3. 30-bandning birinchi xatboshisidagi “ijara shartnomasida belgilangan summaning” soʻzlaridan keyin “(budjet tashkilotining ulushiga)” soʻzlari qoʻshilsin. 4. 31 va 32-bandlar quyidagi tahrirda bayon qilinsin: “31. Ijara toʻlovi kelib tushganda: 114 “Budjet tashkilotlarini rivojlantirish jamgʻarmasining budjetdan tashqari mablagʻlar boʻyicha talab qilib olinguncha depozit hisobvaragʻi” subhisobvaraq debeti boʻyicha; 178 “Turli debitor va kreditorlar bilan hisob-kitoblar” subhisobvaraq krediti boʻyicha. 32. Bir vaqtning oʻzida tushgan ijara toʻlovi summasiga: 401 “Hisoblangan, lekin hisob raqamga tushmagan daromadlar” subhisobvaraq debeti boʻyicha; 400 “Budjetdan tashqari daromadlar va tushumlar” subhisobvaraq krediti boʻyicha.”. 5. 34-bandning birinchi xatboshidagi “homiylik (begʻaraz) yordam” soʻzlaridan keyin “shuningdek, olingan insonparvarlik yordami, texnik koʻmaklashish vositalari hamda grant koʻrinishidagi mablagʻlar” soʻzlari bilan toʻldirilsin. 6. 77-banddagi “2010-yilning 1-yanvariga qadar” soʻzlari “yuqorida koʻrsatilgan Oʻzbekiston Respublikasi Vazirlar Mahkamasining qarorida belgilangan muddatga” soʻzlari bilan almashtirilsin. 7. Ushbu oʻzgartirish va qoʻshimchalar Oʻzbekiston Respublikasi Markaziy banki boshqaruvi va Davlat soliq qoʻmitasi bilan kelishilgan.
OʻZBEKISTON RESPUBLIKASI PREZIDENTINING BAʼZI HUJJATLARIGA OʻZGARTISH VA QOʻSHIMCHALAR KIRITISH TOʻGʻRISIDA
(resolution, 2025-11-26)

Oʻzbekiston Respublikasi Prezidentining “Tijorat banklarining investitsiya loyihalarini moliyalashtirishga yoʻnaltiriladigan uzoq muddatli kreditlari ulushini koʻpaytirishni ragʻbatlantirish borasidagi qoʻshimcha chora-tadbirlar toʻgʻrisida” 2009-yil 28-iyuldagi PQ-1166-son qaroriga muvofiq: 1. Oʻzbekiston Respublikasi Prezidentining baʼzi hujjatlariga ilovaga muvofiq oʻzgartish va qoʻshimchalar kiritilsin. 2. Mazkur qarorning ijrosini nazorat qilish Oʻzbekiston Respublikasi Prezidentining Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisi xizmati (Sh.X. Fayziyev) zimmasiga yuklansin. 2. Oʻzbekiston Respublikasi Prezidentining “Bank tizimini yanada rivojlantirish va boʻsh pul mablagʻlarini bank oborotiga jalb etish chora-tadbirlari toʻgʻrisida” 2007-yil 7-noyabrdagi PQ-726-son qarori 6-bandining ikkinchi xatboshi chiqarib tashlansin.
ADVOKATLARNING KASBIY MALAKASINI OShIRIShNI TAShKIL QILISh ChORA-TADBIRLARI TOʻGʻRISIDA
(order, 2020-12-21)

Oʻzbekiston Respublikasi Prezidentining 2018-yil 13-apreldagi PQ-3666-son qarori bilan tasdiqlangan Oʻzbekiston Respublikasi Adliya vazirligi toʻgʻrisidagi nizomga muvofiq buyuraman: 1. Oʻzbekiston Respublikasi “Advokatura toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 2-son, 48-modda) 7-moddasiga muvofiq advokat har uch yilda kamida bir marta kasbiy malakasini oshirishi shartligi maʼlumot uchun qabul qilinsin. 2. Belgilansinki: advokatlarning kasbiy malakasini oshirish Oʻzbekiston Respublikasi Adliya vazirligi qoshidagi Yuristlar malakasini oshirish markazida ishlab chiqarishdan ajralgan holda faqat kunduzgi shaklda amalga oshiriladi; advokatlarning malaka oshirish muddatining davomiyligi ikki haftadan kam boʻlishi mumkin emas; sinovlarni muvaffaqiyatli topshirgan advokatga belgilangan namunadagi sertifikat beriladi; advokat tomonidan oxirgi uch yil ichida oʻzining kasbiy malakasini oshirmaslik tarzida advokatura toʻgʻrisidagi qonun hujjatlari talablarining buzilishi uning advokatlik faoliyati bilan shugʻullanish huquqini beruvchi litsenziyasining amal qilishini qonunchilikda oʻrnatilgan tartibda tugatishga asos boʻladi. 3. Oʻzbekiston Respublikasi Advokatlar palatasiga Oʻzbekiston Respublikasi Adliya vazirligi qoshidagi Yuristlar malakasini oshirish markazi bilan kelishgan holda Advokatlarning kasbiy malakasini oshirish tartibi toʻgʻrisidagi nizomni tasdiqlash tavsiya etilsin. 4. Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari advokatlar tomonidan kasbiy malakasini oshirishga doir qismi boʻyicha litsenziya talablari va shartlariga rioya etilishi ustidan doimiy nazorat olib borsinlar. 5. Mazkur buyruq davlat roʻyxatiga olinsin va bu haqda Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestriga tegishli yozuv kiritilsin. 6. Qonun hujjatlarini turkumlash va huquqiy axborot boshqarmasi (D. Saʼdullayev) hamda Notariat, FHDY va advokatura boshqarmasi (D. Yakubova) ushbu normativ-huquqiy hujjatni oʻn kun muddat ichida barcha manfaatdor shaxslar eʼtiboriga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 7. Mazkur buyruq davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 8. Mazkur buyruqning ijrosini nazorat qilish vazir oʻrinbosari E. Kanyazov zimmasiga yuklansin.
OʻZBEKISTON RESPUBLIKASI MAʼMURIY JAVOBGARLIK TOʻGʻRISIDAGI KODEKSINING 104-MODDASIGA OʻZGARTIShLAR KIRITISh HAQIDA
(code, 2009-10-06)

1-modda. Oʻzbekiston Respublikasining 1994-yil 22-sentabrda qabul qilingan 2015-XII-sonli Qonuni bilan tasdiqlangan Oʻzbekiston Respublikasining Maʼmuriy javobgarlik toʻgʻrisidagi kodeksi (Oʻzbekiston Respublikasi Oliy Kengashining Axborotnomasi, 1995-yil, № 3, 6-modda; Oʻzbekiston Respublikasi Oliy Majlisining Axborotnomasi, 1995-yil, № 9, 193-modda, № 12, 269-modda; 1996-yil, № 5-6, 69-modda, № 9, 144-modda; 1997-yil, № 2, 56-modda, № 4-5, 126-modda, № 9, 241-modda; 1998-yil, № 3, 38-modda, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda, № 7-8, 217-modda; 2001-yil, № 1-2, 23-modda, № 9-10, 165, 182-moddalar; 2002-yil, № 1, 20-modda, № 9, 165-modda; 2003-yil, № 1, 8-modda, № 5, 67-modda, № 9-10, 149-modda; 2004-yil, № 1-2, 18-modda, № 5, 90-modda, № 9, 171-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 9, 312-modda, № 12, 413, 417, 418-moddalar; 2006-yil, № 6, 261-modda, № 9, 498-modda, № 10, 536-modda, № 12, 656, 659-moddalar; 2007-yil, № 4, 158, 159, 164, 165-moddalar, № 9, 416, 421-moddalar, № 12, 596, 604, 607-moddalar; 2008-yil, № 4, 181, 189, 192-moddalar, № 9, 486, 488-moddalar, № 12, 640, 641-moddalar; 2009-yil, № 1, 1-modda) 104-moddasiga quyidagi oʻzgartishlar kiritilsin: birinchi qismning sanksiyasidagi “uchdan bir qismidan bir baravarigacha” va “ikkidan bir qismidan ikki baravarigacha” degan soʻzlar tegishincha “bir baravaridan uch baravarigacha” va “uch baravaridan besh baravarigacha” degan soʻzlar bilan almashtirilsin; ikkinchi qismning sanksiyasidagi “ikkidan bir qismidan ikki baravarigacha” degan soʻzlar “uch baravaridan besh baravarigacha” degan soʻzlar bilan almashtirilsin; uchinchi qismning sanksiyasidagi “bir baravaridan uch baravarigacha” va “uch baravaridan yetti baravarigacha” degan soʻzlar tegishincha “besh baravaridan yetti baravarigacha” va “besh baravaridan oʻn baravarigacha” degan soʻzlar bilan almashtirilsin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI BOJXONA ChEGARALARI ORQALI JISMONIY ShAXSLAR TOMONIDAN NAQD XORIJIY VALYUTANI OLIB KIRISh VA OLIB ChIQIB KETISh TARTIBIGA OʻZGARTIRISh KIRITISh TOʻGʻRISIDA
(resolution, 2018-02-01)

Oʻzbekiston Respublikasi Prezidentining “Jismoniy shaxslarning naqd xorijiy valyutani olib kelishi va olib chiqib ketishini tartibga solish chora-tadbirlari toʻgʻrisida” Oʻzbekiston Respublikasi Prezidentining 1998-yil 20-martdagi PF-1979-son Farmoniga oʻzgartirishlar kiritish haqida” 2003-yil 28-iyuldagi PF-3284-son Farmoniga muvofiq Vazirlar Mahkamasi qaror qiladi: 1. Vazirlar Mahkamasining 1996-yil 31-oktabrdagi 376-son qarori bilan tasdiqlangan Oʻzbekiston Respublikasi bojxona chegaralari orqali jismoniy shaxslar tomonidan naqd xorijiy valyutani olib kirish va olib chiqib ketish tartibining 2.2-bandidagi “1500 AQSh dollari qiymatidagi” soʻzlari “2000 AQSh dollariga teng miqdorda” soʻzlari bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
“6 ta a-320-200 samolyotlarini xarid qilish” investitssiya loyihasini amalga oshirish chora-tadbirlari toʻgʻrisida
(resolution, 2009-10-02)

“Oʻzbekiston havo yoʻllari” milliy aviakompaniyasining havo kemalari parkini bosqichma-bosqich yangilash va unifikatsiyalashni taʼminlash, “Eyrbas Indastri” (EC) kompaniyasi tomonidan ishlab chiqarilgan oltita A-320-200 samolyotini oʻz vaqtida yetkazib berish, shuningdek, havo transportida tashishlarning iqtisodiy samaradorligi va xavfsizligini oshirish maqsadida Vazirlar Mahkamasi qaror qiladi: 1. “6 ta A-320-200 samolyotini xarid qilish” loyihasining texnik-iqtisodiy hisob-kitobi asosiy texnik-iqtisodiy parametrlari bilan birga ilovaga muvofiq tasdiqlansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.A. Xoʻjayev zimmasiga yuklansin.
“JISMONIY ShAXSLAR TOMONIDAN OʻZBEKISTON RESPUBLIKASI HUDUDIGA ChEGARADOSh DAVLATLAR HUDUDIDAN ShAXSIY FOYDALANISh UChUN BOJSIZ OLIB KIRILADIGAN ISTEʼMOL TOVARLARINING ChEKLANGAN MIQDORIY NORMALARINI TASDIQLASh TOʻGʻRISIDA”GI QAROR VA UNGA OʻZGARTIRIShLARNI OʻZ KUChINI YOʻQOTGAN DEB TOPISh TOʻGʻRISIDA
(resolution, 2009-09-30)

Oʻzbekiston Respublikasi “Davlat bojxona xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 9-son, 230-modda) 6 va 7-moddalari va Oʻzbekiston Respublikasi Prezidentining 2009-yil 1-iyundagi PQ-1118-son “Jismoniy shaxslar tomonidan isteʼmol tovarlarini olib kirishni tartibga solish chora-tadbirlari toʻgʻrisida” (Oʻzbekiston Respublikasi qonun hujjatlari toʻplami, 2009-y., 23-son, 262-modda) qaroriga muvofiq Oʻzbekiston Respublikasi Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasi qaror qiladilar: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Moliya vazirligi, Tashqi iqtisodiy aloqalar agentligi va Davlat bojxona qoʻmitasining 2002-yil 28-dekabrdagi 141, XI-01/12-4998, 01-02/8-52-son “Jismoniy shaxslar tomonidan Oʻzbekiston Respublikasi hududiga chegaradosh davlatlar hududidan shaxsiy foydalanish uchun boj toʻlamasdan olib kiriladigan isteʼmol tovarlarining cheklangan miqdoriy normalarini tasdiqlash toʻgʻrisida”gi qarori (roʻyxat raqami 1196, 2002-yil 28-yanvar) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2002-yil, 23-24-son); Oʻzbekiston Respublikasi Moliya vazirligi, Tashqi iqtisodiy aloqalar, investitsiyalar va savdo vazirligi va Davlat bojxona qoʻmitasining 2008-yil 11-iyuldagi 74, EG-01/19-4543, 01-02/20-48-son “Jismoniy shaxslar tomonidan Oʻzbekiston Respublikasi hududiga chegaradosh davlatlar hududidan shaxsiy foydalanish uchun bojsiz olib kiriladigan isteʼmol tovarlarining cheklangan miqdoriy normalarini tasdiqlash toʻgʻrisida”gi qaroriga oʻzgartirishlar kiritish haqida”gi qarori (roʻyxat raqami 1196-1, 2008-yil 11-iyul) (Oʻzbekiston Respublikasi qonun hujjatlari toʻplami, 2008-yil, 29-30-son, 285-modda). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI PREZIDENTINING “TAShQI IQTISODIY FAOLIYaTNI TARTIBGA SOLISh BORASIDAGI QOʻShIMChA CHORA-TADBIRLAR TOʻGʻRISIDA” 2009 YIL 5 AVGUSTDAGI PQ-1169-SON QARORIGA OʻZGARTIShLAR KIRITISh TOʻGʻRISIDA
(resolution, 2017-09-30)

Tayyor toʻqimachilik mahsuloti ishlab chiqarayotgan mahalliy korxonalarning yanada barqaror rivojlanishini taʼminlash, xalqaro amaliyotda umumeʼtirof etilgan bojxona-tarif jihatdan boshqarish usullarini qoʻllash asosida ushbu mahsulotning ichki va tashqi bozorlardagi raqobatbardoshligini oshirish uchun qulay shart-sharoitlar yaratish maqsadida: 1. Oʻzbekiston Respublikasi Prezidentining “Tashqi iqtisodiy faoliyatni tartibga solish borasidagi qoʻshimcha chora-tadbirlar toʻgʻrisida” 2009-yil 5-avgustdagi PQ–1169-son qarorining 2-son ilovasiga ilovaga* muvofiq oʻzgartishlar kiritilsin. 2. Belgilansinki, kiritilayotgan oʻzgartishlar 2009-yilning 1-oktabridan boshlab kuchga kiradi. 3. Oʻzbekiston Respublikasi Moliya vazirligi manfaatdor vazirliklar va idoralar bilan birgalikda bir oy muddatda qonun hujjatlariga mazkur qarordan kelib chiqadigan oʻzgartish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 4. Ushbu qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.